{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":11,"n_cols":6,"rows_kept":11,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o granicama i površini ribolovnih područja i ribolovnih zona za slatkovodni ribolov te o dopuštenosti i ograničenjima ribolova"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Dan Margetić","PRAVILNIK O GRANICAMA I POVRŠINI RIBOLOVNIH PODRUČJA I RIBOLOVNIH ZONA ZA SLATKOVODNI RIBOLOV TE O DOPUŠTENOSTI I OGRANIČENJIMA RIBOLOVA","Smatram da bi svaki ribolov trebao posvuda biti strogo zabranjen, jer on podrazumijeva nanošenje boli i patnje ribama, koje su osjetilne životinje. Znanstveno je dokazano da se ljudi u svim fazama života mogu adekvatno prehranjivati biljnom hranom i da je to čak i zdravije i ekološki održivije za ljude.","Nije prihvaćen","Ne prihvaća se.\nOva primjedba ne odnosi se na tekst prijedloga ovoga  Pravilnika."]
[2,"Sportsko ribolovno društvo \"Smuđ\"Donja Kupčina","Prostorni obuhvat ribolovnih područja,\nČlanak 3.","Primjedba na članak 3..suglasni smo sa ribolovnim područjima (stavke 1-5.) ali nedostaje popis ribolovnih zona pa tako ispada da može doći do promjene namjene neke ribolovne zone što može rezultirati riješenjem ministarstva o oduzimanju ribolovnog prava,što bi imalo utjecaja pri javljanju ovlaštenika na novi natječaj za dodjelu ribolovnog prava, te bi isti izgubio na prednosti na javnom natječaju.","Nije prihvaćen","Ne prihvaća se.\nPromjena namjene ribolovne zone regulirana je odredbom članka 28. stavka 3. Zakona o slatkovodnom ribarstvu, te postoji instrument naknade dokumentirano neiskorištenih materijalnih sredstava koja je ovlaštenik ribolovnog prava uložio u ribolovnu zonu za koju mu je oduzeto ribolovno pravo koji je propisan stavkom 4. navedenog članka. Od prvih dodjela ribolovnog prava 2003. godine do danas niti jedna ribolovna zona nije oduzeta zbog razloga navedenih u članku 28. stavku 3. (proglašenje zaštićenog dijela prirode u kategorijama nacionalnog parka, strogog ili posebnog rezervata, proglašenje vodom koja se zahvaća voda za ljudsku potrošnju ili za drugu namjenu od posebne važnosti za Republiku Hrvatsku)."]
[3,"Hrvatski športsko ribolovni savez","Prostorni obuhvat ribolovnih područja,\nČlanak 3.","Članak 3. opisuje ribolovna područja, potrebno je definirati i ribolovne zone prema dosadašnjem gospodarenju.\nRibolovne zone iz stavaka 1,2,3,4, i 5 prema službenoj evidenciji ministarstva su slijedeće: \nUpisati iz ugovora sa svim ovlaštenicima pojedinačni naziv ribolovnih zona (125 ovlaštenika)\nObrazloženje: inzistiramo na detaljnom popisu svih ribolovnih zona koje sada koriste za sportski ribolov ovlaštenici ribolovnog prava temeljem važećih ugovora. Razlog zbog kojeg inzistiramo na predmetnom popisu je sukladan Zakonu o slatkovodnom ribarstvu čl. 24. stavak 5. po kojemu prednost na javnom natječaju za dodjelu ribolovnog prava ima dosadašnji ovlaštenik ribolovnog prava kojemu ribolovno pravo nije bilo oduzeto.\nOvaj prijedlog je utemeljen na višegodišnjem kvalitetnom i odgovornom gospodarenju i upravljanju dodijeljenim ribolovnim zonama u prethodnih 20 godina, kao i na rezultatima monitoringa ribolovnih područja koja su u prethodnih 20 godina obavljale naše znanstvene ustanove. Navedeni rezultati, osim nekoliko iznimaka, ukazuju na potrebu istog modela dodjele ribolovnih prava za idućih 20 godina.","Nije prihvaćen","Ne prihvaća se.\nSvih 125 aktualnih ovlaštenika ribolovnog prava imaju važeće potpisane ugovore s ministrima poljoprivrede, koji, temeljem odredbe članka 82. stavka 1. važećeg Zakona o slatkovodnom ribarstvu (NN 63/19) vrijede do datuma navedenih u rješenjima i ugovorima. Temeljem odredbe članka 24. stavka 5. Zakona o slatkovodnom ribarstvu, prednost na javnom natječaju za dodjelu ribolovnog prava ima prethodni ovlaštenik ribolovnog prava kojem ribolovno pravo nije bilo oduzeto, kao i u slučaju pravnih osoba-udruga, viši oblik udruživanja (općinski, gradski ili županijski savez ili zajednica), ako postoji zajednički interes za okrupnjavanje ribolovnih zona"]
[4,"Hrvatski športsko ribolovni savez","Granice ribolovnih područja i ribolovnih zona za gospodarski ribolov,\nČlanak 5.","U stavku 1. točka 1., u prvoj alineji treba izmijeniti naziv zone S1-A u S-LP, jer je takav naziv zone u članku 9., te u Prijedlogu Pravilnika o gospodarskom ribolovu.","Nije prihvaćen","Ne prihvaća se.\nIspravan naziv ribolovne zone je S1-A, te će se kao takav koristiti u oba pravilnika."]
[5,"Sportsko ribolovno društvo \"Smuđ\"Donja Kupčina","Način označavanja granica ribolovnih zona unutar ribolovnih područja,\nČlanak 6.","Predlažemo da se iz stavke 2. treba brisati riječ \"bijele boje\", da bi se ovlašteniku omogućilo da uskladi  boju sa ostalim oznakama koje već postoje(npr. lovna područja,info paneli..isl.) koji su uglavnom od prirodnog materijala-drva i zemljanih tonova boje.","Prihvaćen","Prihvaća se."]
[6,"Hrvatski športsko ribolovni savez","Način označavanja granica ribolovnih zona unutar ribolovnih područja,\nČlanak 6.","Smatramo da u stavku 2. treba brisati riječ bijele boje. Pojedini ovlaštenici ribolovnog prava su i javne ustanove (parkovi prirode) koji drugim zakonima imaju propisane oznake za označavanje, te nema potrebe za dupliranjem istih.","Prihvaćen","Prihvaća se."]
[7,"DARIO OPANČAR","Dopuštenost i ograničenja ribolova unutar propisanih granica ribolovnih područja, ribolovnih zona u dijelu inundacijskog područja pokrivenog vodom,\nČlanak 10.","U ribolovnoj zoni D2 - Porićki i Erdutski Dunavac se treba odrediti također rkm uzvodno i nizvodno zaštitne zone .Zato što u pravilu postavljaju vrše na svim prolazima u otvoreni Dunav pogotovo na Porićkom dunavcu i tako onemogućavaju izlaz ribe iz dunavaca.Također treba točno odrediti pomoću kordinata točno gdje počinje poplavno područje ili u metrima koliko daleko smiju postavljati alate izvan korita rijeka.","Djelomično prihvaćen","Prihvaća se djelomično.\nTemeljem znanstvenih podloga, u članku 10. stavku 2. dodat će se alineje 6. i 7. koje će definirati zaštitne zone na Porićkom Dunavcu. Međutim, zbog geomorfoloških i hidroloških specifičnosti Erdutskog Dunavca, odnosno oscilacije vodotoka i razvedenosti terena, nije moguće odrediti prostornu komponentu odnosno zaštitnu zonu na istome."]
[8,"Sportsko ribolovno društvo \"Smuđ\"Donja Kupčina","Dopuštenost i ograničenja ribolova unutar propisanih granica ribolovnih područja, ribolovnih zona u dijelu inundacijskog područja pokrivenog vodom,\nČlanak 11.","Primjedba na Članak 11. točka2. smatramo da treba izbaciti riječi\" i sportskog ribolova\"jer mišljenja smo da sportski ribolov ne utječe na migraciju riba ..ili dati ovlašteniku da odredi vrijeme zabrane sportskog ribolova u novoj točci.","Nije prihvaćen","Ne prihvaća se.\nNavedena zaštitna mjera, odnosno prostorna zabrana svih oblika ribolova uvedena je upravo radi zaštite riba u mrijestu i pri migracijama iz glavnog toka u mrijesno područje i natrag u vodotok. Ne stoji tvrdnja da sportski ribolov ne utječe na migracije riba. Naime, prilikom migracije, velike količine ribe agregiraju se u jata i prolaze uz samu obalu te se pritom na obalama skuplja veliki broj ribiča. Sukladno gore navedenome, apsolutna zabrana svih vrsta ribolova nužna je na zaštitnoj zoni u vrijeme migracije riba."]